Mikro-
mikro (kitose kalbose gali būti rašoma micro, žymima µ) – SI sistemos priešdėlis, reiškiantis daugiklį 10-6 arba 1⁄1000000 arba 0,000001. Pvz.: 1 mikrogramas = 1⁄1000000 gramo (arba 1 µg = 1⁄1000000 g) 1 mikrometras = 1⁄1000000 metro (arba 1 µm = 1⁄1000000 m) Priešdėlis kilo iš graikų kalbos žodžio μικρός 'mažas'. Kai įmanoma naudoti tik lotynų abėcėlę, vietoje µ kartais naudojama raidė u. Pvz., vietoje µm rašoma um. Farmacijoje ir keliose kitose srityse mikrogramas gali būti žymimas mcg, bet tai nėra standartinis žymėjimas.